એવા સંજોગોમાં વિદ્યાર્થીકાળથી ટ્રાફિક અવેરનેસ આવે તે માટેનું જિલ્લા પોલીસ અને આરટીઓ કચેરી નવસારીના સંયુક્ત ઉપક્રમે માર્ગ સલામતી સપ્તાહમાં વિદ્યાર્થીઓને ટ્રાફિક ડોક્યુમેન્ટરી ફિલ્મ બતાવીને કરાશે. ફિલ્મ થકી બાળકોને જાગૃત કરાશે. કાર્યક્રમના ઉદઘાટન પ્રસંગે જિલ્લા પોલીસવડા એમ.એસ. ભરાડાએ લોકોમાં ટ્રાફિક સંદર્ભે જાગૃતિ દાખવવા અનુરોધ કર્યો હતો. નવસારીના ટ્રાફિકના ભારણથી મુક્ત કરવા તમામ લોકોનો સહકાર મળે તેવી આશા તેમણે વ્યક્ત કરી હતી. શહેરના મુખ્ય રાજમાર્ગો પર બેનરો સાથે એસપીસી કેડેટો, હોમગાર્ડ, વિદ્યાર્થીઓ, એસટી સ્ટાફ, આરટીઓ સ્ટાફના માણસોએ રેલી કાઢી જનજાગૃતિ ફેલાવવાનો પ્રયાસ કર્યો હતો.